স্টাফ রিপোর্টার ॥ হবিগঞ্জ সদর উপজেলার এড়ালিয়া গ্রামে বাড়ি দখল নিয়ে চাচা ভাতিজার পরিবারের লোকদের মধ্যে সংঘর্ষ হয়েছে। এতে মহিলাসহ ৫ জন আহত হয়েছে। গতকাল সোমবার দুপুরে এ সংঘর্ষ হয়। আহত সূত্রে জানা যায়, ওই গ্রামের সুহেল মিয়ার সাথে তার চাচা রঙ্গু মিয়ার বাড়ি নিয়ে বিরোধ চলে আসছে। এ বিরোধের জের ধরে গতকাল ওই সময় ইদ্রিস মিয়ার নেতৃত্বে রঙ্গু মিয়ার লোকজন হামলা চালায়। এ সময় উভয়পক্ষে সংঘর্ষ হয়। গুরুতর আহত অবস্থায় সুহেল মিয়া (৩০), মিজান মিয়া (২৫) ও মুন্নি বেগম (২৫) কে হবিগঞ্জ সদর হাসপাতালে ভর্তি করা হয়েছে।